b'\n_START_ARTICLE_\nFarrah Fawcett\n_START_SECTION_\n\xc5\xbdivotopis\n_START_PARAGRAPH_\nKarijeru je po\xc4\x8dela krajem 60-ih godina u serijama "I Dream of Jeannie", "Flying Nun" i "Partrids Family". Godine 1973. udala se za glumca Leeja Majorsa u \xc4\x8dijoj je seriji\xc2\xa0: "Six Million Dollar Man" nekoliko puta i gostovala. Kada joj je karijera krenula producenti Aaron Spelling i Leonard Goldberg anga\xc5\xbeirali su je u mega hitu "Charliejevi an\xc4\x91eli" u kojima je zara\xc4\x91ivala tada basnoslovnih 10.000 dolara po epizodi. No, suprugu se nije svi\xc4\x91ala njezina stalna zaposlenost, pa je njemu za ljubav 1977. godine napustila seriju u koju se ponovno vra\xc4\x87a nakon sudske tu\xc5\xbebe s producentima. Brak je okon\xc4\x8dan 1979. godine kada je Farah po\xc4\x8dela izlaziti s najve\xc4\x87om ljubavi svoga \xc5\xbeivota, Ryanom O\'Nealom, s kojim je pro\xc5\xbeivjela 17 turbulentnih godina i s kojim ima sina Redmonda. Unato\xc4\x8d stalnim optu\xc5\xbebama da glumica u\xc5\xbeiva u opijatima, Farrah to nikada nije potvrdila.\n_START_SECTION_\nBolest\n_START_PARAGRAPH_\nFarrah je otkrila da boluje od raka debeloga crijeva 2006. godine, a godinu dana nakon toga je odr\xc5\xbeala konferenciju za novinare na kojoj je objavila da se izlije\xc4\x8dila. No, ubrzo potom rak se vratio te je Fawcett oti\xc5\xa1la na alternativni tretman u Njema\xc4\x8dkoj koji joj nije mnogo mnogo pomogao. U travnju 2009. godine rak se pro\xc5\xa1irio i na jetru te je od tada glumica lije\xc4\x8dena u bolnici u Los Angelesu. Farrah Fawcett preminula je 25. lipnja 2009. godine u 62. godini u bolnici u Santa Monici.'